NaiveNeuron/SloPal huggingface dataset:
Kočiš, Eduard, poslanec NR SR (2021-06-25):
Ďakujem za slovo, pán predsedajúci. Chcem sa poďakovať kolegovi Ďuricovi za jeho veľmi vecný a veľmi trefný príspevok, v ktorom naozaj len poukázal na to, že táto téma je absolútne nepolitická, je to téma, ktorá musí spájať či už nás ako zákonodarcov a zároveň spája všetky organizácie, ktoré sa tejto problematike venujú dlhé roky, ale ich hlas je iba takým hlasom takej šumiacej vŕby. Čiže vypočutý, ale s týmto hlasom sa nič nerobí. Týranie psov v týchto osadách možno niektorí zase budú brať ako nejakú formu prezentácie a poukazovania na nejaký problém. Ale, vážené kolegyne, vážení kolegovia, ak si vezmeme naozaj pomer alebo nejakú štatistiku, kde k tejto ty-ra-nii zvierat naozaj dochádza, tak naozaj 100 % tvoria osady, nelegálne osady a môžu rozprávať nejakí, nejakí obhajovatelia týchto občanov, že to tak nie je, to sa celkom takto nedeje, je troška iné. Nie, nie je to iné. Treba si zložiť ružové okuliare a pozerať na svet nielen cez prsty, ale pozerať priamo a k problému, ktorý je naozaj tak vypuklý a trvajúci dlhé roky, sa postaviť čelom a začať ho naozaj riešiť vtedy, kedy môžeme a my naozaj môžeme. Čo sa týka problematiky, ktorá je viac ako nutná, to znamená, že nielen sa tu obhajovať tým, že zviera nie je vec, zviera na reťazi je týrané, ale aj zviera, ktoré je naozaj týrané, je týrané. Čiže ja som naozaj zvedavý, akým spôsobom sa k tejto problematike postavia všetci ekoaktivisti, všetci obhajovatelia zvierat a dúfam, že sa odbremenia od toho nepekného pravidla, že s opozí... (Prerušenie vystúpenia časomerom.)
P. Hrušovský, podpredseda NR SR: (2002-03-20):
Prezentujme sa a hlasujme o návrhu. (Hlasovanie.) 101 prítomných, 92 za, 6 sa zdržalo, 3 nehlasovali. Návrh sme schválili. Pristúpime k druhému čítaniu o návrhu zákona. Otváram rozpravu, páni poslanci, v rámci druhého čítania. Pýtam sa prítomných, či sa hlási niekto do rozpravy. Opäť pán poslanec Orosz. Končím možnosť ďalších prihlášok do rozpravy k prerokúvanému bodu programu. Nech sa páči, pán poslanec Orosz. L. Orosz, poslanec: Ďakujem pekne za slovo, vážené kolegyne, kolegovia. V rámci druhého čítania sme schválili pozmeňujúci návrh k § 2 ods. 1 návrhu zákona o verejnej službe, kde sú uvedené všeobecné predpoklady na výkon verejnej služby. Podľa tohto pozmeňujúceho návrhu by každý zamestnanec verejnej služby musel mať súhlas na takúto činnosť udelený diecéznym biskupom. Toto nebol, samozrejme, zámer pozmeňujúceho návrhu, ktorý predkladala, myslím, pani poslankyňa Mušková. Z toho dôvodu je potrebné špecifikovať, na aké činnosti vo verejnej službe sa bude vyžadovať ten súhlas diecézneho biskupa. Ide, samozrejme, o výkon pedagogickej činnosti. Takže z toho dôvodu predkladám nové znenie § 2 ods. 1 písm. g), ktoré by znelo: „g) má kanonickú misiu udelenú príslušným diecéznym biskupom na výkon pedagogickej činnosti.“ Vzhľadom na dôvody, ktoré som uviedol, si vás dovoľujem požiadať o podporu tohto návrhu.
Paška, Pavol, predseda NR SR (2014-09-17):
Ďakujem pekne, pán predseda výboru. Pán poslanec Blaha.
Laššáková, Jana, podpredsedníčka NR SR (2014-05-14):
Ďakujem pekne, pán minister, Poprosím vás, zaujmite miesto určené pre navrhovateľov a dávam slovo spoločnému spravodajcovi z výboru pre hospodárske záležitosti, opäť poslancovi Michalovi Bagačkovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán spravodajca.
Jurinová, Erika, podpredsedníčka NR SR (2013-02-08):
Ďakujem pán poslanec. Na vaše vystúpenie registrujem päť faktických poznámok. Uzatváram možnosť prihlásiť s faktickou. Nech sa páči, pán poslanec Martvoň.
Grendel, Gábor, podpredseda NR SR (2021-11-05):
Ďakujem, pán poslanec. Dávam slovo spoločnej spravodajkyni z výboru pre pôdohospodárstvo a životné prostredie pani poslankyni Anne Zemanovej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru.
Blanár, Juraj, podpredseda NR SR (2022-12-21):
Pán poslanec, ja plne s vami súhlasím. Urobím, čo je v mojich silách, pretože teraz ma asi po 15 minútach vystrieda môj kolega, pán podpredseda Grendel, a ja budem cez organizačný sa snažiť zistiť, ako je to s ďalšími predkladateľmi, ktorí by mali byť minister financií Igor Matovič a potom pán poslanec Jaromír Šíbl a Miloš Svrček a budeme informovať. Ďakujem aj ja. (Prestávka.)
Danko, Andrej, predseda NR SR (2020-02-21):
Poslanec Pamula.
Laššáková, Jana, podpredsedníčka NR SR (2014-10-30):
Pán poslanec Viskupič, nech sa páči. Preverte si to. Nech sa páči, pán poslanec Viskupič.
Krátky, Rastislav, poslanec NR SR (2024-04-18):
Ďakujem, pán kolega Dostál, že ste to takto obšírnejšie podali, ja by som to chcel trošku doplniť, lebo však ja som sa na tom výbore potom tak opatrne pýtal, keď som otváral túto tému, že či to je prílepok, lebo tiež ma zaujímalo, že či tam existuje nejaká argumentácia, na základe ktorej teda by sme to za prílepok považovať nemuseli. Ale tam otvorene teda zaznelo, ako ste už povedali, a je to na videozázname, sme sa tam rozprávali o tom azda 15-20 minút, že teda prílepok to je. A my sme sa snažili aj potom tak vecne nazrieť do toho problému, že teda čo je také urgentné, čo sa rieši takýmto spôsobom, lebo teda jedná sa o porušenie zákona, porušenie rokovacieho poriadku. No ale tá odpoveď bola v skratke taká, že sme vo fáze implementácie projektov, ale tie termíny, ktoré sú tam naviazané a ktoré tam ležia, sú niekde v roku, ležia v roku 2025-2026. Čiže napriek tomu, že zástupcom predkladateľa, ktorí s nami diskutovali, sa zdalo, že je dôležité to teraz riešiť takto a je to teda také horúce, tak ja mám za to, že také horúce, aby sme pozerali na porušenie rokovacieho poriadku, to rozhodne nie je, treba si naozaj na to dať pozor a ja viem, že vy s obľubou využívate ten inštitút skráteného legislatívneho konania, lebo máte svoje politické ciele, ale tuto naozaj to je až do očí bijúce, že jednoducho treba zísť z kratšej cesty späť a urobiť to štandardným procesom. Takže to je to, čo, na čo apelujem aj ja. Ďakujem pekne.
Jurinová, Erika, podpredsedníčka NR SR (2016-02-11):
Ďakujem, pán podpredseda. Na vaše vystúpenie sú štyri faktické poznámky. Uzatváram možnosť prihlásiť sa s faktickou. Pani poslankyňa Vášáryová, nech sa páči.
Figeľ, Ján, podpredseda NR SR (2013-01-29):
Ďakujem pekne. Dávam teraz slovo spravodajcovi, ktorého určil gestorský výbor pre hospodárske záležitosti, pánovi poslancovi Michalovi Bagačkovi. Nech sa páči.
Klus, Martin, podpredseda NR SR (2019-10-25):
Ďakujem, pani poslankyňa. Registrujem štyri faktické poznámky. Pán poslanec Zelník.
Droba, Juraj, poslanec NR SR (2011-03-29):
Dobrý deň, pán eurokomisár. Ja by som vám v prvom rade chcel poďakovať za vašu doterajšiu prácu v pozícii jednak veľvyslanca a už aj eurokomisára, podpredsedu Komisie. Mám na vás dve otázky, ktoré budú relatívne stručné. Prvá je, chcel by som poznať váš osobný názor na možnosť presadiť inštitút tzv. riadeného bankrotu pre krajiny eurozóny, ktoré nebudú spĺňať dlhodobo podmienky a kritériá, či je to niečo, čo si myslíte, že je možné presadiť. A druhá otázka je na komunikáciu, či si myslíte, že existujú nejaké rezervy a je priestor na to, aby sa komunikácia Európskej komisie smerom k členským krajinám a smerom k ich verejnostiam zlepšila. No a tretia doplňujúca otázka súvisí s európskou zahraničnou službou. Tam si myslím, že stále, poviem osobný názor, si myslím, že dochádza často k duplicite. Myslím si, že táto služba nie je úplne efektívna a my v SaS so zdvihnutými brvami pozeráme na to, akým spôsobom Európska komisia de facto plytvá naše spoločné zdroje, takže sme dosť skeptickí v názore na európsku zahraničnú službu. A rád by som poznal váš názor. Ďakujem.
Bastrnák, Tibor, poslanec NR SR (2019-06-25):
Ďakujem pekne. Aj ja chcem oceniť vecný prístup pani poslankyne. Ja si myslím, že pri všetkej úcte k tomuto zákonu asi sa zhodneme v tom v tomto sále, že pre ľudí alebo pre občanov Slovenskej republiky, či menšinu, či väčšinu, jako sú aj dôležitejšie zákony ako toto, a pritom dosť dlho o tom diskutujeme. Ale ja to chápem a ja to chápem pozitívne kvôli tomu, lebo je to citová záležitosť pre každého, a preto dúfam, že kolegovia vnímajú aj to, že pre nás, pre menšiny, tiež je to citová záležitosť. A preto chceme, aby vznikol taký zákon, ktorý na jednej strane môže chrániť alebo nemusí chrániť, tak ako niektorí hovoria, slovenský jazyk. V každom prípade my nie sme alebo v žiadnom prípade nechceme bojovať proti slovenčine. Na druhej strane isteže chceme, aby ten zákon, keď je to možné, vylepšil aj tú prepojenosť zákonov o menšinových jazykoch alebo aspoň neublížil tomu zákonu. A tak ako pani poslankyňa na to poukázala, bohužiaľ, tento zákon v niektorých, tak ako je to dneska napísané, v niektorých momentoch aj ubližuje zákonu o menšinových jazykoch, alebo, alebo v každom prípade nie je to pozitívne pre menšiny. Ja si myslím, že, ako sme to sľúbili, len vtedy vieme v konečnom dôsledku v druhom čítaní eventuálne podporiť tento zákon, keď to bude komplexnejší, a dúfam, že predkladatelia to berú k srdcu a vylepšia tento zákon v druhom čítaní a potom budeme alebo vieme za to hlasovať, v inom prípade vôbec nie. Ďakujem veľmi pekne.
Frešo, Pavol, poslanec NR SR (2014-06-27):
Ďakujem veľmi pekne, pán predsedajúci. Chcel by som zareagovať na tú časť, kde pán poslanec Jarjabek sa vyjadroval k pani spravodajkyni. Pán poslanec Jarjabek, Dušan, ty si umelec, ty si človek, ktorý má mať istý nadhľad. To, čo si tu predviedol, bolo primitívne chovanie sa voči dáme. A chcem by som ťa vyzvať, aby si sa zaňho ospravedlnil. Chcel by som ťa vyznávať, aby si sa za to ospravedlnil a viac sa takýmto spôsobom nevyjadroval k nikomu v tejto rokovacej sále a už vôbec nie k dáme.
B. Bugár, podpredseda NR SR: (2005-06-23):
hodina otázok , ktorý týmto otváram. Zo všetkých otázok, ktoré písomne položili poslanci do včera do 12.00 hodiny, určení overovatelia schôdze vyžrebovali ich poradie. Pripomínam, že na otázky poslancov, ktorí nie sú prítomní v rokovacej sále, sa neodpovedá. Prosím predsedu vlády pána Mikuláša Dzurindu, aby oznámil, ktorých z členov vlády určil, že budú odpovedať na otázky za neprítomných členov vlády, prípadne bude za nich odpovedať sám. Nech sa páči.
Bugár, Béla, podpredseda NR SR (2017-05-11):
Na vystúpenie pána ministra s faktickými poznámkami, ak dobre vidím, ôsmi. Ukážte aj druhú stranu. Takže ôsmi, končím možnosť sa prihlásiť, posledný pán poslanec Gál. Pán poslanec Heger, nech sa páči.
Hatráková, Katarína, poslankyňa NR SR (2021-06-22):
Ďakujem. Hlasovali sme o všetkých pozmeňujúcich návrhoch. Pán predsedajúci, podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď, dajte, prosím, o tomto hlasovať.
Kamenický, Ladislav, poslanec NR SR (2020-10-13):
Ďakujem pekne. Ja sa chcem poďakovať Robertovi Ficovi za právnu analýzu tohto zákona. A musím povedať, že mne to, nie som právnik, ale mne to pripadá, ako keby sme išli nahrádzať rozbité zrkadlo iným rozbitým zrkadlom a tváriť sa, že aké je nádherné. Bolo poukázané na mnohé nedostatky toho zákona. A ja sa pýtam, ak teda tu sa zavádzali opatrenia a nebol právny stav nastavený tak, aby ich bolo možné zavádzať, tak kto nahradí tie obrovské škody, ktoré vzniknú napríklad z náhrady škody, náhrady nákladov, ktoré vznikli napríklad krachujúcim firmám. Či bude teda štát rátať tým, ktorí dostali pokuty, tieto pokuty a či teda tento zákon bude môcť byť napísaný tak, aby skutočne odstránil tú neústavnosť. Nemôže byť neústavnosť nahradená novým neústavným zákonom. To je hlavný nedostatok. Druhá vec, ktorú by som chcel podotknúť. Vy ste sa snažili dokonca prepašovať do tohto zákona aj tzv. povinné očkovania. Ja som skutočne proti tomu, aby ľudia sa museli povinne očkovať. Som za dobrovoľné očkovanie a sa čudujem, že viete názor, názor väčšiny aj poslaneckých klubov, aj verejnosti, že ste to urobili takto pokútne, že ste to strčili do skráteného legislatívneho konania, a myslím si, že to nebolo korektné. Ja chcem poďakovať všetkým, ktorí sa proti tomu postavili a všetkým poslaneckým klubom, ktoré vyvinuli tlak na to, aby pán minister teda dostál svojho slova a stiahol povinné očkovanie z tohto zákona. Ďakujem pekne.
Tomanová, Viera, poslankyňa NR SR (2012-05-03):
Ďakujem pekne, pani predsedajúca. No určite má pán Brocka nesklamal a musím úprimne povedať, že veľmi stručne, rozširovanie kolektívnych zmlúv je absolútne namieste. Ak by boli pokrytí zamestnanci kolektívnymi zmluvami, tak ako sú v severských štátoch, tak vôbec nemusíme hovoriť, že musíme vstupovať do Zákonníka práce a podobne. Lenže pán Kaník, jemu sa úplne podarilo pomaly zlikvidovať pokrytie kolektívnymi zmluvami zamestnancov. Takže, pán Brocka, to necháme. Pán Brocka, ja kvitujem platenie odvodov za matky určite do prvého piliera a určite som ich aj podporila, keďže som, prv sa mi podarilo presadiť, že platíme nielen počas poberania rodičovského príspevku za neodvody, ale aj počas materského a taktiež sme ich poistili aj pre účely nezamestnanosti. Takže to je jedna vec. Druhá vec je platenie do druhého piliera zo štátneho rozpočtu. Peniaze, ktoré tam platíme a stŕhajú nám z nich poplatok za vedenie účtu, za správu fondu a musím povedať, že aj ďalšie skryté poplatky, a na druhej strane na týchto peniazoch prerábame. Je to totálne neefektívne vynakladanie peňazí do druhého piliera. Ja som nepovedala do prvého. Každý z nás vie vypočítať, aký dôchodok budú mať z prvého piliera. A teraz to, že vlastne vám nezáleží na matkách, pán Kaník v predchádzajúcom období predkladal návrh zákona o novele o rodičovskom príspevku, kde chcel znížiť pre matky, ktoré nepracovali a nemali dobu poistenia zo 190 eur rodičovský príspevok na 95 eur. Skúste mi vysvetliť, o čo išlo, keď deti sú malé a sa narodia, im neumožníme s matkami prežiť a na starobu im odkladáme... (Prerušenie vystúpenia časomerom.)
Dostál, Ondrej, poslanec NR SR (2018-11-29):
Ďakujem za stručnú odpoveď. Ale teda naozaj, ak chceme byť súčasťou jadra Európskej únie, tak by sme sa mali tak správať nielen z hľadiska plnenia nejakých formálnych kritérií, ale aj napríklad z hľadiska politickej kultúry. V tomto prípade nejde o nejaké podozrenie z plagiátorstva, ide v podstate o preukázané plagiátorstvo zo strany druhého najvyššieho ústavného činiteľa. A v takýchto situáciách aj pri ďaleko menšom náznaku plagiátorstva alebo podozrení z plagiátorstva, nie to, že rigorózna práca je skoro celá opísaná z iných učebníc, zvyknú v krajinách jadra Európskej únie politici odstupovať. Tak keď nemôžem položiť doplňujúcu otázku pánovi ministrovi Lajčákovi, tak by som ju rád položil pánu podpredsedovi vlády, že či jemu sa nezdá, že v podobnej situácii by vysokí ústavní činitelia sa mali zachovať tak, ako to zodpovedá politickej kultúre. A teda keď je im dokázané plagiátorstvo, že by mali odstúpiť zo svojej funkcie a odísť z politiky.
Blaha, Ľuboš, poslanec NR SR (2022-10-06):
Ďakujem pekne. Zásadný problém je a upozornil na to pán predseda, že Matovič s Lipšicom zneužívajú systém trestného práva na kriminalizáciu opozície, ale ako bonus zisťujeme, že ho používajú ešte aj na vydieranie vlastných koaličných partnerov, lebo ako inak čítať to, že sme tu mali obvinenia Pčolinského, Linharta, Borguľu, a ja sa stavím s vami, že každú chvíľku kvôli Matovičovej pomste teraz príde nejaká NAKA vykopnúť dvere niekomu zo SaS-ky. To je stopercentné. Na to sa pripravme. A Sulík, myslím si, že už ráta dni, kedy to príde. Toto jednoducho je systém práce Igora Matoviča a Daniela Lipšica. Ale takto, preboha, nemôže fungovať právny a demokratický štát. Toto my dokola hovoríme. A viete, keby to boli iba v rovine, že sa tu obviňujeme, ale opakujem, po vás ostávajú mŕtvoly. A pán predseda spomínal advokáta Krivočenka. Ja opätovne spomínam Milana Lučanského, pretože na Slovensku je pre mnohých ľudí hrdinom, lebo naozaj zatváral tých ťažkokrkých mafiánov. Bol to hrdina. A viete, kto stál za jeho prípadom? Lebo to meno tu bolo dneska veľakrát spomínané. Kto bol ten hlavný udavač, ktorý svedčil v neprospech a vymýšľal si špinu na Milana Lučanského? No bol to Bernard Slobodník. A potom ešte pán František Böhm, ktorý sa záhadným spôsobom zasamovraždil, lebo tu sa zasamovražďujú každý. Ešte dokonca aj Milan Lučanský si údajne samovylúpol oko. A takéto nezmysly tlačíte slovenskej verejnosti. Čiže Bernard Slobodník. A kto bol advokátom Bernarda Slobodníka v tom čase, keď obviňoval Milana Lučanského? No Daniel Lipšic! A teraz jeho Úrad špeciálnej prokuratúry vyšetroval potom toho Milana Lučanského a robí túto špinu. No, tak tam sú také prepojenia, že to nemôžeme jednoducho ignorovať. A keď dneska ešte spomeniem, že pána Slobodníka obhajuje pán Kubina, ktorý bol poradcom prezidentky Čaputovej, toto je jedna obrovitánska mafia.
Petrák, Ľubomír, poslanec NR SR (2013-06-18):
Ďakujem pekne za slovo. Pán kolega Lipšic, my sme nejakú dobu sedeli spolu v ústavnoprávnom výbore, čiže sa jeden druhého aj spôsob argumentácie relatívne dobre poznáme. Ja som bol vo vašom prípade zvyknutý, že vaša argumentácia sa vždy zakladala na odborných faktoch, pokiaľ tieto fakty existovali. Dnes ste nepredložili žiaden odborný fakt, prečo by voľba generálneho prokurátora nemala dnes prebehnúť. Vy ste sa uchýlili len k obyčajnému politikárčeniu a určitým teóriám, fikciám, ktoré ste tu prezentovali. Moja prvá otázka znie: Prečo ste z pozície ministra vnútra všetky tieto fakty nevyriešili? Mali ste na to všetky možnosti. Prečo ste si nezvolili svojho generálneho prokurátora, keď ste mali 79 hlasov jeden a pol roka? Mali ste na to dostatočný počet hlasov a mali ste aj dostatočný priestor na to. Mohli ste to urobiť bez škandálov a na prvý pokus a bez rôznych pochybností. Ak sa zakrývate odbornými faktami, tak sa vás chcem spýtať, prečo ste nikdy nenapadli spôsob voľby Jozefa Čentéša za kandidáta na generálneho prokurátora, keď dobre viete, že bolo vydané predbežné opatrenie Ústavného súdu a vy ste toto opatrenie predbežného súdu obišli tým, že ste posunuli voľbu pred zverejnenie vo Vestníku. Ako pri človeku, ktorý má jasné morálne zásady, ktorý celý život vystupuje v jednej línii, mi tu niečo nesedí. Takže dneska nehovoríte pravdu, ja by som priam povedal, dneska to nie ste vy, ten Lipšic, ktorého presného, právne jasného a zásadového poznám. Dneska iba fabulujete.
P. Hrušovský, predseda NR SR: (2003-12-04):
Pristúpime k tretiemu čítaniu o vrátenom zákone pánom prezidentom o živnostenskom podnikaní a zákone o advokácii . Pýtam sa pánov poslancov, či sa chce niekto v rámci tretieho čítania prihlásiť do rozpravy ústne. Keďže som nedostal žiadne písomné prihlášky, konštatujem, že nie. Preto vyhlasujem rozpravu za skončenú. Pristúpime k hlasovaniu o návrhu zákona ako o celku. Prosím, prezentujme sa a hlasujme. Chcem upozorniť, že na opätovné schválenie návrhu zákona je potrebný súhlas nadpolovičnej väčšiny všetkých poslancov Národnej rady Slovenskej republiky. (Hlasovanie.) 119 prítomných, 85 za návrh, 30 proti, 4 sa zdržali. Konštatujem, že Národná rada po opätovnom prerokovaní schválila zákon o advokácii a o zmene a doplnení zákona 455/1991 Zb. o živnostenskom podnikaní. Teraz poprosím pána poslanca Drgonca, predsedu ústavnoprávneho výboru, ako povereného spravodajcu, aby uvádzal jednotlivé návrhy hlasovania k vrátenému zákonu o Justičnej akadémii, ktorý pán prezident vrátil na opätovné prerokovanie . Nech sa páči, pán poslanec, pán predseda výboru. J. Drgonec, poslanec: Takže v druhom čítaní budeme úhrnne hlasovať o štrnástich pripomienkach prezidenta Slovenskej republiky... (Ruch v sále.)
Paška, Pavol, predseda NR SR (2013-06-17):
Pekné popoludnie, dámy a páni, otváram rokovanie 20. schôdze, ktorú som zvolal podľa čl. 83 ods. 2 ústavy a § 17 ods. 2 zákona o rokovacom poriadku na žiadosť skupiny 42 poslancov. Poprosím vás o registráciu a prezentáciu, aby sme zistili, či sme uznášaniaschopní. (Prezentácia.) Prítomných 120 poslankýň a poslancov. Sme uznášaniaschopní. Overovateľmi na tejto schôdzi budú páni poslanci Rastislav Čepák a Viliam Novotný. Ich náhradníkmi budú páni poslanci Milan Halúz a Martin Poliačik. O ospravedlnenie požiadali páni poslanci Demian, Géci, Pollák, Raši, pani poslankyňa Tomanová, pán poslanec Jakab, Chmel. Na zahraničnej pracovnej ceste je pán poslanec Ján Hudacký. Skupina poslancov žiada alebo v žiadosti o zvolanie schôdze navrhuje prerokovať jeden bod, máte ho uvedený v tlači 588, návrh na prijatie uznesenia Národnej rady ku kauze dokumentu „Podozrenie z nezákonného nakladania s finančnými prostriedkami, hnuteľným a nehnuteľným majetkom Vojenskej spravodajskej služby zo strany bývalého vedenia“. V zmysle zákona o rokovacom poriadku prerokoval tento návrh aj osobitný kontrolný výbor na kontrolu činnosti Vojenského spravodajstva, takisto ho obdržala vláda, aby zaujala voči Národnej rade k tomuto návrhu stanovisko. Budeme teraz hlasovať o návrhu programu , ktorý žiadajú prerokovať poslankyne a poslanci, ktorí tento návrh predložili. Poprosím vás o hlasovanie. (Hlasovanie.) 134 prítomných, 133 bolo za, 1 nehlasoval. Konštatujem, že sme schválili program 20. schôdze, ktorú rokujeme na základe požiadavky skupiny poslancov. Pani podpredsedníčka Národnej rady Laššáková.
Baránik, Alojz, poslanec NR SR (2022-04-27):
Týmto sme hlasovali o všetkých pozmeňujúcich návrhoch. Podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tom hlasovať.
Droba, Juraj, poslanec NR SR (2010-12-08):
Ja vítam túto diskusiu, myslím si, že po dlhej dobe je to diskusia, kde sa bijú proti sebe myšlienky, bijú sa proti sebe dva odlišné názorové prúdy a teším sa na ďalšie diskusie aj s pánom kolegom Brockom, aj s pani kolegyňou Žitňanskou. Myslím si, že diskusiou nájdeme také riešenie, ktoré naozaj bude kompromisom a bude vyhovovať všetkým. Moja jediná pripomienka na záver je, že nebráňme niekomu, kto tu chce podnikať v rámci a v medziach existujúceho zákona, aby sem vstupoval. Nedémonizujme zahraničného investora, ktorý sem príde a prinesie miliardy eur, ktoré budú návratné v priebehu niekoľkých rokov. Petíciu považujem za zásah do slobody podnikania, osobne mi vadí a nikdy takéto niečo nebudem môcť podporiť, ale ako som povedal, budem hlasovať za pozmeňujúci návrh, ktorý vyrovnáva pravidlá, aby boli rovnaké pre všetkých.
Pellegrini, Peter, podpredseda NR SR (2020-05-19):
Prezentujme sa a hlasujme o tom, že zoberie Národná rada túto správu na vedomie. (Hlasovanie.) Prítomných 129 poslancov, za 123, zdržali sa 6. Konštatujem, že navrhované uznesenie sme schválili. Ďakujem veľmi pekne, pani spravodajkyňa. A pristúpime ešte k poslednému hlasovaniu o uznesení k Správe o výsledku hospodárenia Národnej banky Slovenska za rok 2019 (tlač 21). Prosím teraz povereného člena z výboru pre financie a rozpočet pána poslanca Erika Ňarjaša, aby uviedol toto hlasovanie. Nech sa páči, pán poslanec.
Hrnčiar, Andrej, poslanec NR SR (2012-10-26):
Ďakujem za slovo. Vážená pani predsedajúca, vážené panie poslankyne, vážení páni poslanci, dovoľte mi, aby som vám predložil túto novelu zákona. Návrh zákona má za cieľ odstrániť takzvanú nulovú toleranciu alkoholu v cestnej premávke, ak ide o cyklistu vedúceho bicykel bez pomocného motorčeka, a to na základe vedeckých poznatkov o koncentrácii alkoholu v ľudskom organizme, pri ktorej je schopnosť fyzickej osoby byť účastníkom cestnej premávky bez vplyvu na bezpečnosť cestnej premávky, a len minimálne sú ovplyvnené jej psychické, senzorické a motorické funkcie. Nebudem pri uvádzaní tohto zákona sa opakovať a nebudem hovoriť podrobne o dôvodoch, ktoré nás viedli predložiť túto novelu zákona vzhľadom na to, že som o tom rozprával v prvom čítaní. My sme pozorne od toho prvého čítania sledovali aj vývoj prerokovávania tejto novely v jednotlivých výboroch, rozoberali sme aj stanovisko gestorského výboru, aj vystúpenia poslancov, pána poslanca Bašku a pána poslanca Hambálka, ktorí vystúpili v rozprave pri prerokovávaní v prvom čítaní, a pripravili sme s kolegami, s ktorými predkladáme túto novelu zákona, jeden pozmeňujúci návrh, ktorý by som vám chcel o chvíľu prečítať. Ide o to, že v súčasnosti platná právna úprava nemá rovnaké podmienky pre všetkých účastníkov cestnej premávky. Je nulová tolerancia alkoholu v krvi pre vodičov a cyklistov. Chodci, korčuliari a ďalší účastníci cestnej premávky nemajú stanovený limit. My sa chceme venovať naďalej len cyklistom, a preto predkladáme pozmeňujúci návrh, ktorý teraz... (Prerušenie vystúpenia predsedajúcou.)
Blanár, Juraj, podpredseda NR SR (2020-12-02):
Ďakujem, pán podpredseda. Teraz poprosím spravodajcu z výboru pre financie a rozpočet pána poslanca Juraja Gyimesiho, aby podal správu o výsledku prerokovania návrhu vo výbore. Nech sa páči.
Paška, Pavol, predseda NR SR (2013-09-04):
Pekné popoludnie, dámy a páni, budeme hlasovať o prerokovaných bodoch. Pán poslanec Lipšic, procedurálny?
Figeľ, Ján, podpredseda NR SR (2014-10-21):
Aj my ďakujeme. Je tam štvoro prihlásených kolegov s faktickými. Nech sa páči, Eva Horváthová.
Bugár, Béla, podpredseda NR SR (2018-10-24):
Nech sa páči, prezentujme sa a hlasujme. (Hlasovanie.) Prítomných 145, za 129, proti 1, zdržalo sa 14 poslancov, 1 nehlasoval. Návrh sme schválili. Prosím pána poslanca Adamčíka, aby uviedol hlasovanie v prvom čítaní o vládnom návrhu zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja a ktorým sa mení a dopĺňa zákon č. 530/2011 Z. z. o spotrebnej dani z alkoholických nápojov (tlač 1130). (Hlasovanie o vládnom návrhu zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja v znení neskorších predpisov a ktorým sa mení a dopĺňa zákon č. 530/2011 Z. z. o spotrebnej dani z alkoholických nápojov v znení neskorších predpisov , tlač 1130.)
B. Bugár, predseda NR SR: (2003-12-03):
(Hlasovanie.) Prítomných 132, za návrh 130, zdržali sa 2. Konštatujem, že Národná rada schválila vládny návrh zákona o vnútrozemskej plavbe . Ďakujem, pán spravodajca. Pristúpime k hlasovaniu o vládnom návrhu zákona o elektronickom obchode (tlač 381). Spoločným spravodajcom je pán poslanec Vážny. Nech sa  páči, máte slovo.
B. Bugár, podpredseda NR SR: (2005-12-14):
Pristúpime k druhému a tretiemu čítaniu o návrhu na vyslovenie súhlasu Národnej rady Slovenskej republiky s Dohodou medzi vládou Slovenskej republiky a vládou Egyptskej arabskej republiky o zamedzení dvojitého zdanenia a zabránení daňovému úniku v odbore daní z príjmov (tlač 1325). Pán podpredseda vlády a minister financií, nech sa páči, máte slovo.
Pellegrini, Peter, predseda NR SR (2023-12-14):
Ďakujem veľmi pekne pán poslanec, a chcem vás informovať, že toto právo, ktoré mi v rámci rokovacieho poriadku vyplýva, nateraz nevyužijem. Ďakujem veľmi pekne za jeho pripomenutie. Budeme pokračovať v normálnej rozprave v poradí tak, ako je. (Reakcie z pléna.) Ešte poprosím naspäť tú tabuľu. Pani poslankyňa Remišová s procedurálnym návrhom. (Ruch v sále.)
Jurinová, Erika, podpredsedníčka NR SR (2014-11-08):
Ďakujem pekne. Pán minister, prajem vám všetko dobré v tejto novej funkcii. Podľa premiéra, ktorý sa vyjadroval, že vždy bude konať rázne a hneď, máme tu dôkazy o tom, že nekonal rázne a určite nie hneď, pretože, už to tu bolo povedané, dostal listy, na základe ktorých mohol konať. Bohužiaľ, čakal až na tlak verejnosti, tlak poslancov, čo mi je veľmi ľúto. Takže ja by som vás prosila, že ak budete mať informácie podobné, ako posielali lekári z nemocnice v Piešťanoch, aby ste naozaj plnili slová vášho premiéra, aj nášho premiéra, konať rázne a hneď. Druhá vec. Máte byť zárukou zmeny, ale vzhľadom na to, že vlastne všetky procesy ste sledovali priamo z diania a rovnako ste nejakým spôsobom nevyslovili ani len náznak pochybení, obávam sa, že to, čo sa začalo, to aj bude pokračovať. Budem rada, ak nás presvedčíte o opaku a naozaj sám z vlastnej vôle skontrolujete aj tie tendre, ktoré prebehli aj v Trenčíne, aj v Martine. Tam zrejme listy od lekárov zatiaľ nemáte, ale už ste to tu niekoľkokrát počuli. Takže žiadam vás týmto aj o preverenie týchto tendrov, aby ste zbavili pochybení nemocnice, fakultné nemocnice v Trenčíne a v Martine. Ďakujem.
B. Bugár, podpredseda NR SR: (2001-09-04):
Nech sa páči, poslanec Kresák.
Janas, Karol, poslanec NR SR (2023-11-16):
Vážený pán predseda, vážené pani poslankyne, poslanci, ja by som chcel oceniť príspevok pani poslankyne, naozaj bol veľmi kultivovaný a celkom dobre zhrnul problémy, ktoré v školstve máme za posledných možno tridsať rokov. Ja sám pochádzam zo školského prostredia, prešiel som si školstvom od základnej školy až po univerzitu a ako dlhoročný primátor, myslím si, že veľmi dobre poznám problémy materského a základného školstva. A myslím, že už prvé kroky súčasného ministra Druckera naznačujú, že naozaj sa chce zaoberať tým, aby sa tie problémy zlepšili. Už to prvé neformálne stretnutie priamo na ministerstve podľa mňa bolo veľmi výrazným krokom k tomu, že chce otvorene rozprávať aj s koaličnými, aj s opozičnými poslancami, a myslím, že aj prvý školský výbor bol toho úplne jasným signálom. A čo sa týka tých niektorých takých zásadnejších zmien, ktoré treba, tak minimálne to, čo ste povedali v závere svojho príspevku o tom normatívnom financovaní materských škôl a celkovej problematike materských škôl, tak ja môžem aj za väčšinu primátorov určite povedať, že budeme podporovať, pretože v momente, ak príde teda štát s požiadavkou, aby päť-, štvor-, trojročné deti boli povinne v škôlkach, čomu sa teda nebránime, ak k tomu budú financie, tak určite v tej chvíli to už prestáva byť originálna kompetencia, ale už to sa stáva prenesenou kompetenciou, takže z toho hľadiska určite zhoda by tu bola. A zároveň teda prostredníctvom vás by som aj oslovil ostatných, ale musím k vám rozprávať, aby som neporušil rokovací poriadok, naozaj oceňujem kultivovanosť vášho príspevku, pretože ak máme vecne sa baviť o problémoch, ktoré sú tu možno dvadsať-tridsať rokov, tak sa nemôže začať príspevok tým, že v prvých piatich vetách pourážate všetkých oponentov na druhej strane a potom chcete korektne diskutovať. Taký príspevok ako vy mňa veľmi potešil a s takou osobou veľmi rád budem aj komunikovať, ale nedá sa komunikovať s ľuďmi, ktorí vás najprv pourážajú a potom vyzývajú na korektnú komunikáciu. A ešte posledná vec, ak si teda spomínam, a verte, že v tom školstve naozaj pôsobím dlho z takej či onakej pozície, kedy prišlo k skokovému navýšeniu platov, tak bolo to práve v časoch, keď bola vláda Petra Pellegriniho. Ďakujem. (Potlesk.)
Blanár, Juraj, poslanec NR SR (2015-03-11):
Ďakujem. Pán poslanec, viackrát ste hovorili o samosprávnych krajoch a o ich nezhostení sa svojej úlohy, ale trošku ste zamlčali aj to, že samosprávne kraje si zobrali na svoje plecia v zastúpení štátu naozaj zodpovednú úlohu. Pretože dnes určujú počty prvých tried všetkých zriaďovateľov na území kraja, čo vy aj vo svojom pozmeňujúcom návrhu, čo teraz sa snažíte predložiť, sa snažíte opäť dostať tie školy, ktoré sú súkromné a cirkevné, aby ony si mohli pôsobiť samostatne. A práve cieľom je to, aby sme ich integrovali, aby sme spoločne riešili tie problémy školstve. To je podľa môjho názoru presne vyjadrenie toho, čo vy hovoríte, defragmentácia školstva, ktorá bola spôsobená tou nerozumnou liberalizáciou, otváraním súkromných škôl, ktoré nemali jasné pravidlá v tom, že koľko môže byť súkromných škôl tam alebo onam. Dnes je to už realita, musíme sa s tým vyrovnať. A k tým štatistikám, ktoré ste použili. Nie je to celkom korektné. Pretože samosprávne kraje majú celkom 482 škôl. A požiadali o otvorenie 2 102 tried a schválili celkom v tých pravidlách VZN 1 882, to znamená, že znížili počty prvých tried o 219, pán poslanec, 219. Vy ste povedali, že nič. A súkromné školy, cirkevné, dovedna majú 160 škôl na celom Slovensku, požiadali o 391 tried a dostali 269, to znamená, že mali znížených o 116 tried. Ale vy, čo ste hovorili, že tam boli aj také, ktoré nedostali žiadnu triedu, tie budem musieť vám vysvetliť v rozprave, pretože nemám na to čas.
P. Paška, predseda NR SR: (2008-04-09):
(Hlasovanie.) 140 prítomných, 69 za, 37 proti, 31 sa zdržalo, 3 nehlasovali. Námietku sme neprijali. Budeme opakovať hlasovanie o bode 1 pozmeňujúceho návrhu pani poslankyne Biró. Pán spravodajca, uvádzajte hlasovanie.
Vetrák, Milan, poslanec NR SR (2023-05-09):
Ďakujem pekne. Len nestihnem zareagovať na všetko, pán poslanec, taká krátka poznámka. Moje zákony v druhom čítaní sú ešte neskôr, čiže ja by som mohol ešte viacej tu protestovať, ale ja nehovorím, že je to ideálne nastavené. A zase uznajte, že keď ste si v piatok prehodili váš bod zo 198. na dnes, tak prepáčte, ale ja by som sa rád venoval cez víkend niekedy aj svojej rodine a nemôžete odo mňa očakávať, že ja budem teraz, že vy ste si vylobovali prehodenie zákona dopredu, tak ja teraz nechám svoju rodinu len tak a budem rýchlo robiť pozmeňovák k vášmu návrhu zákona. Ak máte záujem o serióznu diskusiu a dopracovanie toho návrhu a toto sú aj pripomienky, ktoré minister školstva namieta voči vášmu zákonu. Vy ste sám priznali, že ste to konzultovali iba s ministerstvom práce, a mne minister školstva povedal, že s ním ste sa o tom vôbec nerozprávali. A ja niektoré tie pripomienky naozaj, jeho výhrady voči tomu zákonu som zapracoval do svojho pozmeňujúceho návrhu a vy ho vo svojom pozmeňujúcom návrhu nemáte zapracovaný. Čiže ten návrh má skutočne také nedostatky, pre ktoré ho nie je možné podľa môjho názoru podporiť v tejto, v tomto znení aj v duchu vášho pozmeňujúceho návrhu. Čiže ak máte naozaj záujem a záujem o naše hlasy k tomuto návrhu zákona, tak treba to vylepšiť spôsobom, ktorý zamedzí tomu, aby sa ten zákon obchádzal. Ďakujem za vysvetlenia k tomu rodičovskému príspevku a k tomu príspevku o starostlivosť o dieťa. Ja len pripomínam aj to, že v programovom vyhlásení vlády sa pracuje s príspevkom na starostlivosť o dieťa, ale hovorím, že dá sa to robiť aj cez rodičovský príspevok. Ja som už nešiel potom v tom duchu PVV-čka, ale som to prispôsoboval vášmu návrhu. Dlh voči štátu. Vy ste ho tam dali v pôvodnom znení, preto ma to zaujímalo. Keby ste ho tam nedávali vôbec, ja by som takisto neprotestoval. Čiže preto som sa pýtal. Takže ak ste teda uznali, že je to, že to bolo neprimerané, ja som s tým v pohode. Pokiaľ ide o potvrdenia, potvrdení nie je veľa, je len jedno, potvrdenie od lekára. Čiže keď si, keď ide k lekárovi ten človek, tak je jedno, či má jednu žiadosť alebo desať žiadostí, ten lekár mu tam opečiatkuje naraz všetky. To nie je žiadna prehnaná byrokracia. Spádová škola nestačí, lebo tých škôl obe... (Prerušenie vystúpenia časomerom.)
Hrušovský, Pavol, podpredseda NR SR (2010-12-16):
Pán poslanec Droba.
Paška, Pavol, predseda NR SR (2014-06-10):
Určeným spravodajcom je pán poslanec Chren.
B. Bugár, podpredseda NR SR: (2004-09-07):
Dávam slovo spravodajcovi navrhnutého gestorského výboru, predsedovi výboru pre financie, rozpočet a menu, pánovi poslancovi Pálovi Farkasovi. Nech sa páči.
Kolíková, Mária, ministerka spravodlivosti SR (2021-02-25):
Dovolím si ešte zareagovať k očkovaniu a potom ma zastúpi za vládu pán minister Krajniak, ktorého, ako ste videli, sem prišiel, ale chcem, ak by sa mi to podarilo raz a navždy sa vyjadriť k tomu očkovaniu. Tak ako je toto ustanovenie, ktoré máte v odôvodnení, priznávam, je to nešťastná formulácia. Úprimne, aj ja som videla ten text pred tým, ako sa tam doplnila táto formulácia z právneho, ústavného hľadiska. Táto formulácia sa doplnila na základe doplnenia analytikov z ministerstva zdravotníctva, ktorí sa, samozrejme, na to pozerali ideálne, z ideálneho stavu. To znamená, nebol to nejaký ústavnoprávny koncept, nič také tam netreba vidieť, je to naozaj veľmi zavádzajúce, akým spôsobom sa to takto predkladá, nejakým spôsobom nie je podmienené núdzový stav až do momentu, keď bude takto zaočkovaná populácia. Je to skutočne skôr ideálny stav, ktorý je z pohľadu analytikov. Takže ešte raz. Z ústavnoprávneho hľadiska žiadna takáto podmienka zo strany vlády neexistuje. A nikdy tak nebola vyslovená, nebude tak vyslovená a ak budete šíriť takúto informáciu ďalej, je to zavádzajúce. Toľko. Ďakujem.
Blanár, Juraj, podpredseda NR SR (2023-02-02):
Dve faktické poznámky na vaše vstúpene. Pán poslanec Svrček, nech sa páči.
D. Jarjabek, poslanec: (2005-11-08):
Pani poslankyňa, veď vy len vďaka tomu HZDS, ktoré bolo vtedy pri vzniku štátu, sedíte v tejto lavici a môžete tuná rozprávať to, čo rozprávate. Ako vôbec vy môžete porovnávať televízie po tom, čo v súčasnosti vidíte, čo z tých televízií v rámci rôznych reality šou okrem TA3 lezie. Vy máte toľko drzosti ešte obhajovať súčasnú situáciu v mediálnom priestore? Vy naozaj ste súdna v tomto smere? Zapnite si televízor aspoň raz a potom sa budeme baviť o tom, čo ide v mediálnom priestore a čo tam bolo niekedy inokedy, ak si to vy vôbec ešte pamätáte pri vašich nových povinnostiach. Takže skutočne ja by som bol veľmi rád, keby ste najskôr porozmýšľali nad tým, o čom hovoríte, lebo je úplne zbytočné sa baviť týmto spôsobom. Ďakujem veľmi pekne. Podotýkam ešte raz, zdôvodňujeme, prečo treba predčasné voľby. A vládna koalícia si veľmi rýchle navykla a veľmi rýchle zvykla na súčasnosť, že tie predčasné voľby asi nebudú. No tak ja si myslím, že už mali byť dávno. Ďakujem za pozornosť. (Potlesk.)
Pellegrini, Peter, predseda NR SR (2015-11-20):
Prezentujme sa a hlasujme o ďalšom pozmeňujúcom návrhu pána poslanca Duchoňa. (Hlasovanie.) Prítomných 131 poslancov, za hlasovalo 111 poslancov, proti bol 1, zdržalo sa 18 poslancov, nehlasoval 1. Tento návrh sme schválili.
Danko, Andrej, predseda NR SR (2016-09-21):
Prepáčte, pán poslanec, máte to na dlhšie ešte vystúpenie?
Laurenčík, Milan, podpredseda NR SR (2021-02-04):
Budeme pokračovať. Pani ministerka Mária Kolíková odôvodní teraz návrh na skrátené legislatívne konanie, ktorý máme pod tlačou 420. Pani ministerka, rečnícky pult je váš. Nech sa páči.
Číž, Miroslav, podpredseda NR SR (2015-09-17):
Ďakujem pekne. Teraz má slovo pán poslanec Mihál.
Kollár, Boris, predseda NR SR (2022-12-06):
Pán poslanec Kremský, nech sa páči.
Hraško, Igor, poslanec NR SR (2012-08-06):
Ďakujem pekne, pani predsedajúca. Jofo, ty si sa, samozrejme, dotkol viacerých oblastí, ja som ani pôvodne nechcel reagovať, ale potom sa ma tak chytila jedna myšlienka. Hovoril si o 300 tisíc živnostníkoch, ktorí budú mať zvýšené odvody. No, ja ťa už dnes viem presvedčiť o tom, že to nebude 300 tisíc živnostníkov, pretože som bol tento víkend na Orave, a mám tam veľa kamarátov, ktorí mi povedali, že už živnosti musia vracať a nachádzajú si prácu v Rakúsku. Takže nie náš hrubý domáci produkt budú zveľaďovať, ale hrubý domáci produkt Rakúska, kde dostanú aj vyššie platy, a dokonca si tam budú šetriť aj na svoj dôchodok. Takže, žiaľ, naše hospodárstvo je zase ukrátené o tých, ktorí sa starali sami o seba a idú si hľadať robotu niekam inam. Aby tých, z tých 300 tisíc nebolo nakoniec aj 100 tisíc alebo 150 tisíc, ktorí si nájdu prácu niekde mimo a vykašlú sa na Slovensko.
Fronc, Martin, poslanec NR SR (2014-05-13):
Ďakujem pekne. Pán predseda, navrhujem doplniť program o bod informácia predsedu vlády o pripravenosti Slovenska na možný vývoj na Ukrajine, najmä čo sa týka ochrany štátnych hraníc, prílevu utečencov a ochrany majetku slovenských občanov. Ďakujem.
Tabák, Romana, poslankyňa NR SR (2023-03-16):
Ďakujem pekne za odpoveď, pán minister. Chcem sa opýtať, že tá novela zákona o ochrane lyžiarov, dá sa tak povedať, že kedy ide do parlamentu, aby sme ju stihli ešte schváliť. Ja plne súhlasím, aby lyžiari, snoubordisti museli nosiť prilbu do 18 rokov, lebo dala som o tomto hlasovať aj na mojom Instagrame a 90 % ľudí s tým súhlasí, takže ja by som to dala povinne nosiť tú prilbu do 18 rokov. A či si tiež viete predstaviť, že by sme zmenili tú legislatívu, aby tá Horská záchranná služba by mala také právomoci ako OČTK.
Klus, Martin, podpredseda NR SR (2019-11-27):
Prezentujme sa a hlasujme. (Hlasovanie.) Prítomných 141, za 74, proti 24, zdržalo sa 36, nehlasovalo 7. Konštatujem, že tento bod sme schválili.
Bugár, Béla, podpredseda NR SR (2017-09-08):
Na vystúpenie pána poslanca s faktickými dvaja. Pán poslanec Štarchoň.
P. Paška, predseda NR SR: (2009-11-04):
Pán poslanec Jasaň.
Pčolinský, Peter, podpredseda NR SR (2022-12-07):
Na vaše vystúpenie neboli žiadne faktické poznámky. Pýtam sa teda, či sa chce niekto prihlásiť do rozpravy ústne. Jeden pán poslanec. Uzatváram možnosť, nech sa páči, pán poslanec Blcháč.
Pčolinský, Peter, podpredseda NR SR (2023-05-18):
Hlasujeme za pridelenie výborom. (Hlasovanie.) Prítomných 141, za 100, zdržalo sa 41. Konštatujem, že návrh sme schválili a pridelili výborom. Pristúpime k hlasovaniu o bode 101, je to prvé čítanie o návrhu poslanca Svrčeka na vydanie zákona, ktorým sa mení a dopĺňa zákon č. 91/2010 Z. z. o podpore cestovného ruchu (tlač 1546). Dávam slovo spravodajcovi, ktorého určil navrhnutý gestorský výbor, poslancovi Petrovi Libovi, aby hlasovanie uviedol. (Hlasovanie o návrhu poslanca Národnej rady Slovenskej republiky Miloša Svrčeka na vydanie zákona, ktorým sa mení a dopĺňa zákon č. 91/2010 Z. z. o podpore cestovného ruchu v znení neskorších predpisov , tlač 1546.)
Dostál, Ondrej, poslanec NR SR (2023-02-01):
Pán poslanec Fico, mal by som dve otázky na vaše vystúpenie. Prvá, či si tí veľvyslanci krajín Európskej únie, Spojeného kráľovstva a Spojených štátov po tom, čo ste ich poučili, že aké je zlé, že nemajú plán, či si to uvedomili, že je zlé, že nemajú žiadny plán ohľadom Ukrajiny. A prípadne teda, či ste ich presvedčili, že ich krajiny by mali prestať podporovať Ukrajinu. Ale teda chápem, že ak nebudete vynášať zo stretnutia, ktoré bolo diskrétne. Na druhú otázku by ste mi ale odpovedať mohli, ak nie teraz, tak možno niekedy v budúcnosti, že ako si to vy vlastne predstavujete. Lebo vy dookola opakujete, že treba rokovať o mieri, treba vojensky podporovať Ukrajinu, teda prestať podporovať Ukrajinu, že je nesprávne, lebo to prispieva k predlžovaniu vojny. No, čo by bolo dôsledkom toho, keby Západ prestal vojensky podporovať Ukrajinu? Ukrajina by sa slabšie bránila, možno by sa neubránila a potom by bol mier? Bol by mier nastolený tak, že by Rusko porazilo, rozdrvilo, okupovalo Ukrajinu? A mier nie je preto, že Ukrajina nechce vyjednávať? A keď bude porazená Ukrajina, tak potom už vyjednávať bude? Ukrajina je pripravená rokovať, ale má podmienku, že sa Rusko musí stiahnuť z území Ukrajiny, ktoré Rusko okupovalo. A vy tu dookola opakujete, že hovoriť o mieri a nepodporovať Ukrajinu je cesta k mieru. Ale veď to je taký očividný nezmysel, že je to jasné na prvý pohľad. Ale vy to dookola a dookola opakujete.
Blanár, Juraj, podpredseda NR SR (2021-10-27):
Otváram všeobecnú rozpravu. Písomnú prihlášku som neobdržal. Dávam možnosť prihlásiť sa, vážené panie poslankyne, páni poslanci, ústne do rozpravy. Konštatujem, že nikto sa nehlási do rozpravy. Vyhlasujem všeobecnú rozpravu za uzavretú. Pán navrhovateľ, pán spravodajca? Ďakujem. Nie je čo dodať k tomu, čo ste predniesli. Prerušujem rokovanie o tomto bode programu. Teraz pristúpime k prvému čítaniu o vládnom návrhu zákona o Komore geodetov a kartografov, ako bod programu číslo 76 (parlamentná tlač 689). Návrh na pridelenie výborom je v rozhodnutí č. 723. Teraz opäť dávam slovo pánovi ministrovi Doležalovi, aby tento návrh vládny predniesol snemovni, nech sa páči. (Rokovanie o vládnom návrhu zákona o Komore geodetov a kartografov , tlač 689.)
Pellegrini, Peter, predseda NR SR (2015-04-16):
Pán poslanec Brixi.
Dostál, Ondrej, poslanec NR SR (2011-12-13):
Pán predseda, pred samotnou voľbou musí Národná rada overiť, že kandidátka spĺňa podmienky uvedené v zákone. Dajte preto, prosím, hlasovať o návrhu uznesenia, ktoré znie: Národná rada na základe stanoviska Výboru Národnej rady pre ľudské práva a národnostné menšiny podľa § 4 ods. 3 zákona č. 564/2001 Z. z. o verejnom ochrancovi práv v znení neskorších predpisov overuje, že navrhovaná kandidátka na verejnú ochrankyňu práv spĺňa podmienky uvedené v § 4 ods. 2 citovaného zákona.
Pročko, Jozef, poslanec NR SR (2021-07-02):
Ja chcem nadviazať na pána predsedu parlamentu. Chcem ja poďakovať všetkým poslancom, ktorí naozaj poctivo chodia do svojej práce, aj dnes tu boli, a chcem zaželať SMEROHLAS-u, ktorý určite je na Seycheloch... (Prerušenie vystúpenia predsedajúcim.)
Kyselica, Lukáš, poslanec NR SR (2023-05-17):
Ďakujem pekne, pán predsedajúci. Vážený pán predsedajúci, vážené poslankyne, páni poslanci, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokoval ústavnoprávny výbor a výbor pre financie a rozpočet. Za gestorský výbor navrhol ústavnoprávny výbor s tým, aby výbory prerokovali návrh zákona do 30 dní a gestorský výbor do 32 dní od jeho prerokovania v prvom čítaní. Zo znenia návrhu zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh ústavného zákona prideliť výborom vrátane určenia gestorského výboru a lehoty na prerokovanie návrhu ústavného zákona vo výboroch v zmysle uvedeného rozhodnutia predsedu Národnej rady. Pán predsedajúci, prosím, otvorte všeobecnú rozpravu.
Urban, Miroslav, poslanec NR SR (2021-05-11):
Ďakujem za slovo. Ja by som teda reagoval na kolegu Šefčíka. Ja sa naozaj nedávam do tej pozície, že som odborník. Ale podľa mňa tie psychotesty nie je nič v zlom. Však to neni cielené len na jednu osobu. To je cielené aj na nás – aj na opozičných, aj na koaličných, lebo predsa len sme zodpovední za Slovensko, za obyvateľov, a z tohto pohľadu podľa mňa na to nie je nič zlé. Možno sa to odfiltruje, možno tí ľudia, ktorí majú duševné poruchy alebo by cítili sa nejako nekomfortne, by sa do takýchto vysokých pozícií nepechorili. Možnože by to bolo dobré. A to platí pre nás všetkých, tak pre koalíciu, aj opozíciu. Ja s tým problém nemám naozaj. Ďakujem.
Hort, Milan, podpredseda NR SR (2010-10-20):
Teraz s faktickou poznámkou vystúpi pani poslankyňa Tomanová. Nech sa páči.
Bihariová, Irena, poslankyňa NR SR (2024-01-09):
Pre koho? Nerozumiem.
P. Hrušovský, predseda NR SR: (2005-09-13):
Páni poslanci, zaujmite svoje miesta a prezentujte sa. Pani poslankyňa Plháková. Prosím vás, páni poslanci, naučte sa už konečne s tým hlasovacím zariadením narábať. (Reakcie z pléna.) Skúste pozrieť, či pani poslankyňa Demeterová sa prezentovala. (Prezentácia.) 70 poslancov prítomných. Páni poslanci, na 11.15 hodinu odkladám začiatok rokovania 48. schôdze, na 11.15 hodinu. (Prerušenie rokovania o 10.56 hodine.) (Pokračovanie rokovania o 11.17 hodine.)
Blanár, Juraj, poslanec NR SR (2011-04-01):
Pán poslanec Somogyi, oceňujem váš kultivovaný prejav, ktorý ste tu predniesli, ale musím konštatovať, že vaše vystúpenie bolo skôr zahmlievaním a odvádzanie pozornosti od skutočnosti tohto zákona, od reality, kde chcete dostať novelou tohto zákona súčasnosť. Hovorili ste, že hlavným dôvodom vášho vystúpenia je vyjasnenie pojmov a dojmov, ktoré tu odzneli. Ja si myslím, že hlavným dôvodom vášho vystúpenia malo byť vysvetliť, prečo tento zákon je potrebný. A toto som sa, bohužiaľ, z vášho vystúpenia nedozvedel. Ale, samozrejme, dozvedel som sa o tom, že ako v Nemecku riešili problém, ako riešili problémy inde, kde majú možno nejaké dedičstvo z minulosti. Nuž ale musím vám povedať, že to všetko, čo ste spomínali, tu Slovenská republika už dávno má vyriešené. Má to vyriešené aj priamo v preambule ústavy, kde priamo hovorí o tom, že národnostné menšiny sú integrálnom súčasťou, v tom voľnom preklade z Ústavy Slovenskej republiky. To všetko tu už máme. A hovorím to preto, aby náhodou niekto, kto nás bude pozerať, si nemyslel, že my sme úplne kdesi inde. Nie, my sme moderná Slovenská republika, ktorá na toto všetko myslí. Hovoríte o národe, o výučbe na školách. To všetko už dnes majú národnostné menšiny a tobôž maďarská menšina vyriešené, dokonca má vysokú školu v Komárne, čo máloktoré krajiny vôbec majú. A preto si myslím, že je potrebné, aby ste skôr vysvetlili, načo tento zákon je dobrý. Len pre jednu politickú stranu, aby ste udržali koalíciu pohromade? Alebo vyhnať peniaze samosprávam z ich rozpočtov?
Zmajkovičová, Renáta, podpredsedníčka NR SR (2013-06-26):
Ďakujem, pán navrhovateľ. Chcem sa spýtať, či, pán spravodajca, chcete záverečné slovo. Nech sa páči.
Grendel, Gábor, podpredseda NR SR (2022-10-04):
Dávam teraz slovo spoločnému spravodajcovi z výboru pre hospodárske záležitosti pánovi poslancovi Vojtechovi Tóthovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.